בעקבות קביעת הפתולוגים: ליברמן שוב תוקף "חייבים לגבות חיילים" | JDN - חדשות
דוד גולדברג 03.04.2016 19:35
היום פרסם מועדון האסיר הפלסטיני טענה לפיה הנציג מטעמם בנתיחת גופתו של המחבל שנורה על ידי החייל כאשר כבר שכב פצוע ומנוטרל קבע כי הוא מת מהירי.
בתגובה פרסם יושב ראש מפלגת ישראל ביתנו, ומי שהיה מהראשונים לתמוך בחייל פוסט תמיכה בחייל כאשר בין השאר הוא טוען כי הסרטון שהפיץ ארגון בצלם "ערוך ומגמתי" עוד הוסיף ליברמן כי "למיטב ידיעתי, מאז הקמת צה"ל ועד היום לא היה מקרה שערעור של הפרקליטות הצבאית לבין הדין הצבאי נדחה פעמיים. העובדה שהפעם זה קרה אומרת שהתשתית הראייתית במקרה הזה חלשה מאוד."
והמשיך "ברור שהסרטון שהפיץ ארגון "בצלם" עבר עריכה משמעותית ומגמתית. התחקיר של מד"א תומך באופן חד-משמעי בגרסתו של החייל וקובע שהעובדות הן הפוכות מהדברים שהוצגו על-ידי אלו שמיהרו ל"הרשיע" את החייל עוד לפני שהתחילה חקירת מצ"ח ולפני שבין הדין הצבאי אמר את דברו."
ליברמן מאשים את מי שהדליפו את הסרטון "חמורה ביותר היא ההדלפה החלקית והמגמתית של התחקיר המבצעי, שאמור להיות סוד צבאי כמוס ושאפילו קצין מצ"ח שאחראי על החקירה לא רשאי לראות אותו, על-ידי גורמים בעלי עמדה חד- צדדית כמו שר הביטחון, שציטטו קטעים מן התחקיר מבלי שהחייל או עורכי דינו ראו אותו במלואו."
עוד כתב "הכוח שהיה במקום הזעיק חבלן למקום האירוע אך הבדיקה לא בוצעה. למרות שהיה יום חם מאוד המחבל היה לבוש במעיל דובון.
העובדות הללו מעידות יותר מכל על הבעייתיות, בלשון המעטה, בהתנהלותם של אלו שמיהרו "להרשיע" את החייל וקבעו מראש שהוא סרח ופגע בערכים המוסריים של צה"ל, ועם אלו שהכי קל מבחינתם להאשים את הפוליטיקאים מבלי להודות שהם עצמם טיפסו על עץ גבוה מאוד מהר מדי."
"העמדה העלובה הזו, שבה מאשימים את הפוליטיקאים שהם חותרים תחת סמכותו של הצבא ומפקדיו, על-אף שדוקא הפוליטיקאים שתמכו בחייל הם אלו שנצמדו לעובדות, קיבלה לצערי ביטוי וחיזוק מחלק מהתקשורת שהתנהלה בצורה חד-צדדית ומגויסת, תוך שהיא מפמפמת כאילו יש עמדה אחת אחראית ושקולה שאותה מייצג שר הביטחון ואין שום זכות קיום לעמדה אחרת ומי שמביע אותה הוא פופוליסט ומתלהם."
ליברמן סיים "התחלתי מסיפור שיירת ה-ל"ה ואני מסכם בכך שבמשך השנים שילמנו מחיר כבד מאוד בחייהם של טובי בנינו בגלל התלבטויות והיסוסים מיותרים. לכן, חייל שנשלח לקרב על ידי צה"ל, גם אם הוא שגה, חייב להיות בטוח שיש לו גיבוי, שכולם מאחוריו ושהוא לא יהפוך בין רגע לשעיר לעזאזל וישמש מטרה למסע רדיפה והשמצות. לצערי, במקרה הזה זה בדיוק מה שקרה ותחושתי היא שישנם גורמים שקבעו עמדה נחרצת מידי ומהר מידי וכדי להצדיק את עצמם הם עושים עכשיו הכל בכדי שהחייל יורשע בכל מחיר."
מאמר קודםנתניה • הראב"ד הגר"מ שטרנבוך שליט"א הגיע לאפות מצות
המאמר הבאהמונים בהלווית הגאון רבי מאיר סולובייצי'ק זצוק"ל
03/04/2016 אבי
פעם ראשונה שאני תומך בעמדות של ליברמאן במאה אחוז!